Saona

Saona () – tropinė sala Karibų jūroje, į pietus nuo Haičio salos pietrytinio kyšulio. Priklauso Dominikos Respublikos La Romanos provincijai. Tai vyriausybės saugomas draustinis ir dalis Rytų nacionalinio parko (). Salos plotas siekia 110 km², ilgis 25 km, plotis 5 km, aukščiausia vieta – 35 m virš jūros lygio. 

Saloje gyvena 300 žmonių. Vietiniai gyventojai tainai salą vadino Adamanay pavadinimu. Yra dvi gyvenvietės, Mano Juan – pietuose ir Catuano – vakariniame smaigalyje, kur taip pat yra ir karinė jūrų bazė.

Salos pakrantėse gausu smėlio seklumų, kuriose vandens lygis siekia vos keliasdešimt centimetrų. Dėl vaizdingų paplūdimių sala populiari tarp turistų. Taip pat čia filmuotos tokių filmų kaip „Karibų piratai: Juodojo perlo prakeiksmas“ (2003) scenos.

 Istorija 
Salą 1494 m., antrosios kelionės metu, atrado Kristupas Kolumbas. Jis salą pavadino Michele da Cuneo, savo draugo iš Savonos (Italija), garbeiPaolo Emilio Taviani, Columbus the Great Adventure, Orion Books, New York (1991) p. 185 ir paskyrė jį pirmuoju salos gubernatoriumi.Felipe Fernández-Armesto, Columbus, Oxford Univ. Press, (1991) pp. 103-104.


 Šaltiniai 

Kategorija:Šiaurės Amerikos salos
Kategorija:Dominikos Respublikos geografija